זוהי שאלה שעולה רבות מפי אנשים נורמטיביים שזו להם החקירה הראשונה במשטרה או ברשות אכיפה אחרת. התשובה היא ברורה: שלא כמו במדינות אחרות (כמו בארה"ב לדוגמא) עורך דין לא יכול להיות נוכח עם החשוד בזמן החקירה, ולכן בעצם קיימת חשיבות רבה להיוועצות עם עו"ד טרם החקירה. כדאי לדעת שלגבי קטינים המצב הוא מעט שונה, שכן לקטין ישנה זכות (בהתקיים תנאים מסוימים בחוק הנוער) שהורה או מבוגר אחראי אחר יהיה נוכח עמו בזמן החקירה.